Ribe Stifts Adresseaviser, 1829-06-09
J den Kgl. norske Rigstidende læses følgende: Christiania, den 20de Mai. Om nogle Politie=Uordener, som have fundet Sted her, har Politiemesteren til Justits= og Politie=Departementet indsendt sin Raport, der igjen af Departementet er dragt til offentlig Kundskab, med Tilføjende, at de strengeste Undersøgelser om det Passerede ere anordnede, og at Resultatet deraf i sin Tid skal vorde bragt til offentlig Kundskab. Man seer heraf, at Politiet, foranlediget af de for flere Dage siden i Omløb værende Rygter om, at endeel af Studenterne vilde høitideligholde Dagen den 17de Mai, og at Damskibet Constitutionen ved sin Ankomst hertil vilde blive hilset paa en extraordinair Maade, og deraf, at de to foregaaende Nætter fandtes Sedler paa Gaderne, hvorpaa stod skrevet den 17de Mai som og fandtes skrevet paa adskillige Porte og Gadehjørner, besluttede "at antage som overordentlig Asistente for benævnte Dag henved 50 af Byens agtværdige og sindige Borgere, der ligesom forrige Aars 17de Mai villigen tilbøde sig i paakommende Tilfælde at være Politiet behielpelige i at overholde Orden og Rolighed. Jntet Usædvanligt indtraf for Dampskibets Ankomst Kl. 6 1/2, men da indfandt sig et noget større end sædvanligt Antal Mennesker paa Bryggerne; og fra Toldbodbryggen og et derved liggende Fartøi blev Dampskibet hilset med flere Gange gientaget Hurra, hvorpaa, under Anførsel af endeel Studenter, der havde taget Plads paa det ved Toldbodbryggen liggende Fartøi, Nationalfangen af Bjerregaard blev afsjungen, og derpaa Sangene "Hvor herligt er mit Fødeland, a. og "For Norge, Kæmpers Fødeland a.," Alt under gientaget Hurra og Klappen i Hænderne. Efter 3/4 Times Forløb forlod den største Deel af Folkemassen, og tilsyneladende, med nogle Studenter i Spidsen, Bryggen, og trak under Hutraopad den til Universitets Gaarden og den i Nærheden, deraf liggende Gaard, hvori Studenter-Samfundet har sit Lokale. Under Sangen og Hurra-Raabet paa Bryggen blev fra Politiets Side Jntet foretaget, men da Toget satte sig i Bevægelse opad Byen, søgte Politiet at forhindre dette, men uden Nytte. Efter at den sidstnævnte Forsamling havde gjort Holdt ved Studenter Samfundets Lokale, anvendte Politiet alt Muligt, for at formaae Folkemængden til at adskilles; men dette havde ikke synderlig Virkning. Efter omtrent 1 1/2 Times Forløb forlod Forsamlingen sidstnævnte Sted og begav sig til Torvet, hvor den da blev betydeligen forøget, og udgjorde i det mindste 2000 Mennesker. Her indfandt Politiemesteren og hans Adjutant sig til Hest, og gientog de Advarsler og Formaninger, som forhen vare anvendte, men med ligesaa liden Nytte. Politiet forhindrede imidlertid her adskillige Udbrud af Sang og Hurra og de dermed forbundne Bevægelser, og nogle af Ophavsmændene vilde være bleven attesterede, om ikke Mængden, ved at slutte sig saa tæt til vedkommende Politie=Officianter, havde forhindret det; men endelig udbrød et Hurraraab, hvorpaa en stor Mængde Mennesker satte sig i Bevægelse igjennem Byen og efter fuldendt Tog atter indfandt sig paa Torvet. Da Politimesteren Kl. 10 havde anmeldt for Stiftet, at det ikke stod i hans Magt, at tilbagevinde den offentlige Rolighed, indfandt Magistraten sig paa Torvet, og efterat have høit og tydeligt oplæst Grundlovens 99de §. og 3 Gange de vedkommende Artikler af Landsloven, befalede han i Kongens og Lovens Navn enhver Tilstædeværende, strax at begive sig bort fra Forsamlingen. Efterat dette var skeet, betydede Politimesteren Mængden, at han nu ved physisk Magt maatte adsplitte Forsamlingen, men den blev staaende urokkelig, og vedblev af og til at raabe Hurra. Kl. 11 rykkede et Detaschement ridende Jægere og et Compagnie Fodgægere op under Kommandantens Anførsel. Kommandanten tiltalte Folket og betydede det, hvad der vilde skee, hvis ikke Magistratens befaling nu øieblikkelig blev efterkommen; men, da heller ikke det virkede, rykkede Militairet frem og ved forskjellige Bevægelser adsplittede Folkemængden, som fordreven fra et Sted, samlede sig paany paa et andet Sted, og vedblev baade at pibe og raabe Hurra. Kl. omtrent 12 1/2 var Mængden forsvunden, saa at Militairet blev inddraget, paa smaae Patrouiller nær, det vedbleve indtil længere hen paa Morgenen. - Politiemesteren bemærket, at ingen Trudsler i mindste Maade yttredes imod Nogen under den hele Tildragelse, og antager derfor, at Nysgierrighed har holdt Mængden samlet, med Tilføiende, at det ikke er ham bekjendt, at Nogen er kommen til Skade af Betydenhed.